́ръ се́й и вся̂ настоя́щая вско́рѣ измѣня́ются, и по́хоть плотска́я, и вся́ко земно́е наслажде́ніе я́кѡ сѣ́нь прехо́дитъ: нѣ́сть плотскі́я по́хоти и любвѐ, я́же не преложи́тся въ тя́жесть: нижѐ красоты̀ вре́менныя, я́же не премѣни́тся въ тлѣ́ніе: ни сла́сти плотскі́я, я́же не претвори́тся въ ме́рзость: нѣ́сть нигдѣ́же извѣ́стнагѡ упокое́нія, то́чію во єди́номъ гдс̑ѣ бз҃ѣ, я́коже къ про̑ро́ку иліѝ въ горѣ̀ хори́вской рече́ся: не бы́сть въ бу́рѣ страсте́й гдс̑ь, ни во ѻгнѝ блуда̀ и раждеже́нія, ни въ ви́хри вся́кагѡ грѣхо́внагѡ страстова́нія, но въ ду́сѣ свѣ́та то́нка, безстра́стія и чистоты̀: та́мѡ гдс̑ь и бл҃года́ть єгѡ̀, та́мѡ и вѣ́чный поко́й